CELEX: 62014TN0696
Language: lv
Date: 2014-09-22 00:00:00
Title: Lieta T-696/14 P: Apelācijas sūdzība, ko par Civildienesta tiesas 2014. gada 15. jūlija spriedumu lietā F-160/12 Montagut /Komisija 2014. gada 22. septembrī iesniedza Bernat Montagut Viladot

17.11.2014   
            
            
               LV
            
            
               Eiropas Savienības Oficiālais Vēstnesis
            
            
               C 409/58
            
         Apelācijas sūdzība, ko par Civildienesta tiesas 2014. gada 15. jūlija spriedumu lietā F-160/12 Montagut/Komisija 2014. gada 22. septembrī iesniedza Bernat Montagut Viladot
   
   (Lieta T-696/14 P)
   2014/C 409/79
   Tiesvedības valoda – spāņu
   
      Lietas dalībnieki
   
   
      Apelācijas sūdzības iesniedzējs: Bernat Montagut Viladot (Schaerbeek, Beļģija) (pārstāvji – F. Rodríguez-Gigirey Pérez un J. Simón Sánchez, abogados)
   
      Otra lietas dalībniece: Eiropas Komisija
   
      Apelācijas sūdzības iesniedzēja prasījumi:
   
   
               —
            
            
               atcelt Civildienesta tiesas 2014. gada 15. jūlija spriedumu lietā F-160/12 Montagut/Komisija;
            
         
               —
            
            
               apmierināt B. Montagut Viladot celto prasību lietā F-160/12, to atzīstot par pieņemamu un pamatotu;
            
         
               —
            
            
               apmierināt B. Montagut Viladot celtos iebildumus pirmajā instancē atbilstoši Reglamenta 139. pantam, atceļot 2012. gada 8. februāra lēmumu, ar kuru B. Montagut Viladot ir izslēgts no piekļuves atlasīto kandidātu rezerves sarakstam, un
            
         
               —
            
            
               piespriest atbildētājai atlīdzināt tiesāšanās izdevumus.
            
         
      Pamati un galvenie argumenti
   
   Šī apelācijas sūdzība ir celta par Civildienesta tiesas 2014. gada 15. jūlija spriedumu lietā F-160/12 Montagut/Komisija, ar kuru tika noraidīta apelācijas sūdzības iesniedzēja celtā sūdzība par konkursa EPSO/AD/206/11 (AD 5) atlases komisijas lēmumu neiekļaut viņa vārdu minētā konkursa rezerves sarakstā.
   Savas apelācijas sūdzības pamatošanai apelācijas sūdzības iesniedzējs izvirza trīs pamatus.
   
               1.
            
            
               Ar pirmo pamatu tiek apgalvots, ka pastāv kļūda tiesību piemērošanā, Civildienesta tiesai interpretējot noteikumus saistībā ar konkursa paziņojuma pielikuma 3.2. punktu un Spānijas tiesisko regulējumu universitātes diplomu jomā.
               
                           —
                        
                        
                           Šajā ziņā tiek apgalvots, ka Civildienesta tiesa pievēršot uzmanību tikai tam, ka B. Montagut Viladot universitātes diploms nav “oficiāls diploms”, ko šis lietas dalībnieks neapstrīd un nenoliedz, pretēji savai judikatūrai neņemot vērā to, ka B. Montagut Viladot diploms ir universitātes diploms, kas ir konkursa paziņojumā paredzēts nosacījums, proti, “izglītības līmenis, kas atbilst pabeigtām vismaz trīs gadu universitātes studijām, ko apliecina ar diplomu”.
                        
                     
         
               2.
            
            
               Ar otro pamatu tiek apgalvots, ka ir pārkāpts tiesiskās noteiktības princips.
               
                           —
                        
                        
                           Šajā saistībā tiek apgalvots, ka Civildienesta tiesa savā spriedumā neesot atbilstoši un pamatoti novērtējusi Spānijas tiesisko regulējumu – Likumu Nr. 6/2001 par universitātēm – saistībā ar B. Montagut Viladot universitātes diplomu attiecībā uz viņa iekļaušanu rezerves sarakstā, kā arī nav ievērojusi savu judikatūru līdzīgās lietās (F-97/12 Thomé/Komisija) un nav ievērojusi konkursa paziņojuma nosacījumus atbilstoši noteikumiem saistībā ar konkursa paziņojuma pielikuma 3.2. punktu.
                        
                     
         
               3.
            
            
               Ar trešo pamatu tiek apgalvots, ka ir pārkāpts tiesiskās paļāvības aizsardzības princips.
               
                           —
                        
                        
                           Šajā saistībā tiek apgalvots, ka Civildienesta tiesa savā spriedumā neesot pamatoti novērtējusi B. Montagut Viladot tiesisko paļāvību saistībā ar viņa iekļaušanu rezerves sarakstā pēc 2011. gada 12. augusta paziņojuma, jo sprieduma saturs attiecas tikai uz piemērojamo noteikumu ievērošanu.